CELEX: 32012R0215
Language: da
Date: 2012-03-13 00:00:00
Title: Kommissionens gennemførelsesforordning (EU) nr. 215/2012 af 13. marts 2012 om 166. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen

14.3.2012   
            
            
               DA
            
            
               Den Europæiske Unions Tidende
            
            
               L 74/4
            
         KOMMISSIONENS GENNEMFØRELSESFORORDNING (EU) Nr. 215/2012
   af 13. marts 2012
   om 166. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen (1), særlig artikel 7, stk. 1, litra a), artikel 7a, stk. 1 og 5, og
   ud fra følgende betragtninger:
   
               (1)
            
            
               Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af pengemidler og økonomiske ressourcer.
            
         
               (2)
            
            
               Den 5. marts 2012 besluttede Sanktionskomitéen under FN’s Sikkerhedsråd at tilføje én fysisk person til listen over de personer, grupper og enheder, der er omfattet af indefrysningen af pengemidler og økonomiske ressourcer.
            
         
               (3)
            
            
               Bilag I til forordning (EF) nr. 881/2002 bør derfor ajourføres i overensstemmelse hermed.
            
         
               (4)
            
            
               For at sikre, at foranstaltningerne i denne forordning er effektive, bør denne forordning træde i kraft straks —
            
         VEDTAGET DENNE FORORDNING:
   Artikel 1
   Bilag I til forordning (EF) nr. 881/2002 ændres som angivet i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. marts 2012.
      
         
            På Kommissionens vegne For formanden
         
         
            Chef for Tjenesten for Udenrigspolitiske Instrumenter
         
      
   
   
      (1)  EFT L 139 af 29.5.2002, s. 9.
   
      BILAG
      Bilag I til forordning (EF) nr. 881/2002 ændres således:
      Følgende punkt indsættes under overskriften "Fysiske personer":
      
         "Fazal Rahim (alias a) Fazel Rahim, b) Fazil Rahim, c) Fazil Rahman). Fødselsdato: a) 5.1.1974, b) 1977, c) 1975 og d) 24.1.1973. Fødested: Kabul, Afghanistan. Nationalitet: afghansk. Pasnr.: afghansk pasnr. R512768. Adresse: a) Grænseregionen mellem Afghanistan og Pakistan (tidligere adresse), b) A2, City Computer Plaza, Shar-e-Now, Kabul, Afghanistan (tidligere adresse), c) Microrayan 3rd, Apt. 45, block 21, Kabul, Afghanistan (tidligere adresse). Den i artikel 2a, stk. 4, litra b), omhandlede dato: 5.3.2012"